**专题02 议论类**

2023真题

1.带出处

2.题号可按组稿顺序，也可以保留高考原题号

3.图片嵌入居中

2022真题

（2022·全国乙卷）阅读下面的文言文，完成下面小题。

圣人之于天下百姓也，其犹赤子乎！饥者则食之，寒者则衣之，将之养之，育之长之，唯恐其不至于大也。

魏武侯浮西河而下，中流，顾谓吴起曰：“美哉乎河山之固也，此魏国之宝也。”吴起对曰：“在德不在险。昔三苗氏左洞庭而右彭蠡，德义不修，而禹灭之。夏桀之居，左河、济而右太华，伊阙在其南，羊肠在其北，修政不仁，而汤放之。由此观之，在德不在险。若君不修德，船中之人尽敌国也。”武侯曰：“善”。武王克殷，召太公而问曰：“将奈其士众何？”太公对曰：“臣闻爱其人者，兼屋上之鸟；憎其人者，恶其余胥。咸刈厥敌，靡使有余，何如？”王曰：“不可。”太公出，邵公入，王曰：“为之奈何？”邵公对曰：“有罪者杀之，无罪者活之，何如？”王曰：“不可。”邵公出，周公入，王曰：“为之奈何？”周公曰使各居其宅田其田无变旧新惟仁是亲百姓有过在予一人武王曰广大乎平天下矣凡所以贵士君子者以其仁而有德也景公游于寿宫，睹长年负薪而有饥色，公悲之，喟然叹曰：“令吏养之。”晏子曰：“臣闻之，乐贤而哀不肖，守国之本也。今君爱老而恩无不逮，治国之本也。”公笑，有喜色。晏子曰：“圣王见贤以乐贤，见不肖以哀不肖。今请求老弱之不养，鳏寡之不室者，论而供秩焉。”景公曰：“诺。”于是老弱有养，鳏寡有室。

晋平公春筑台，叔向曰：“不可。古者圣王贵德而务施，缓刑辟而趋民时。今春筑台，是夺民时也。岂所以定命安存，而称为人君于后世哉？”平公曰：“善。”乃罢台役。

（节选自《说苑·贵德》）

10．下列对文中画波浪线部分的断句，正确的一项是（   ）

A．周公曰/使各居其宅田其田/无变旧新/惟仁是亲/百姓有过/在予一人/武王曰/广大乎平天下矣/凡所以贵士/君子者以其仁而有德也/

B．周公曰/使各居其宅田其田/无变旧新/惟仁是亲/百姓有过/在予一人/武王曰/广大乎平天下矣/凡所以贵士君子者/以其仁而有德也/

C．周公曰/使各居其宅/田其田/无变旧新/惟仁是亲/百姓有过/在予一人/武王曰/广大乎平天下矣/凡所以贵士/君子者以其仁而有德也

D．周公曰/使各居其宅/田其田/无变旧新/惟仁是亲/百姓有过/在予一人/武王曰/广大乎平天下矣/凡所以贵士君子者/以其仁而有德也

11．下列对文中加点的词语及相关内容的解说，不正确的一项是（   ）

A．“饥者则食之”与“食野之苹”（《短歌行》）两句中的“食”字含义相同。

B．“而汤放之”与“是以见放”（《屈原列传》）两句中的“放”字含义相同。

C．“靡使有余”与“望其旗靡”（《曹刿论战》）两句中的“靡”字含义不同。

D．“公悲之”与“心中常苦悲”（《孔雀东南飞》）两句中的“悲”字含义不同。

12．下列对原文有关内容的概述，不正确的—项是（   ）

A．魏武侯乘船顺河而下，对吴起说，险固的河山是魏国之玉。吴起以三苗氏、夏桀虽有河山之固却因不修德而亡为例，指出德政才是国之宝。

B．太公建议把殷商的士众全部杀掉，一个也不要剩。邵公则建议有罪的诛杀，无罪的人让他们活下去。武王不同意太公和邵公的建议。

C．景公在寿宫游玩，看到老人背着柴并面有饥色，就下令让官吏供养老人。晏子则指出，喜爱有才德的人，同情没能力的人，是守国的根本。

D．叔向反对晋平公在春天筑台，认为那样做会耽误农时，如果只顾自己安身立命，就不会被后世称为人君。平公于是停止了筑台的劳役。

13．把文中画横线的句子翻译成现代汉语。

（1）武王克殷，召太公而问曰：“将奈其士众何？

（2）今请求老弱之不养，鳏寡之不室者，论而供秩焉。

（2022·北京卷）阅读下面文言文，完成下面小题。

夏为天子，十有余世。殷为天子，二十余世。周为天子，三十余世。秦为天子，二世而亡。

人性不甚相远也，何三代之君有道之长，而秦无道之暴也？其故可知也。古之王者，太子乃生，固举以礼，故自为赤子而教固已行矣。故太子乃生而见正事，闻正言，行正道，左右前后皆正人也。夫与正人居之，不能毋正，犹生长于齐不能不齐言也；与不正人居之，不能毋不正，犹生长于楚之地不能不楚言也。及秦而不然。其俗固非贵辞让也，所上者告讦也；固非贵礼义也，所上者刑罚也。

凡人之智，能见已然，不能见将然。夫礼者禁于将然之前，而法者禁于已然之后，是故法之所用易见，而礼之所为难知也。若夫庆赏以劝善，刑罚以惩恶，先王执此之政，坚如金石；行此之令，信如四时；据此之公，无私如天地耳，岂顾不用哉？然而曰礼云礼云者，贵绝恶于未萌，而起教于微眇，使民日迁善远罪而不自知也。孔子曰：“听讼，吾犹人也，必也使毋讼乎！”为人主计者，莫如先审取舍；取舍之极定于内，而安危之萌应于外矣。安者非一日而安也，危者非一日而危也，皆以积渐然，不可不察也。人主之所积，在其取舍。以礼义治之者，积礼义；以刑罚治之者，积刑罚。刑罚积而民怨背，礼义积而民和亲。

故世主欲民之善同，而所以使民善者或异。或道之以德教，或驱之以法令。道之以德教者，德教洽而民气乐；驱之以法令者，法令极而民风哀。哀乐之感，祸福之应也。秦王之欲尊宗庙而安子孙，与汤武同，然而汤武广大其德行，六七百岁而弗失；秦王治天下，十余岁则大败。此亡它故矣，汤武之定取舍审，而秦王之定取舍不审矣。夫天下，大器也。今人之置器，置诸安处则安，置诸危处则危。天下之情与器亡以异，在天子之所置之。汤武置天下于仁义礼乐，而德泽洽，禽兽草木广裕，德被蛮貊四夷，累子孙数十世，此天下所共闻也。秦王置天下于法令刑罚，德泽亡一有，而怨毒盈于世，下憎恶之如仇雠，祸几及身，子孙诛绝，此天下之所共见也。是非其明效大验邪！人之言曰：“听言之道，必以其事观之，则言者莫敢妄言。”今或言礼义之不如法令，教化之不如刑罚，人主胡不引殷、周、秦事以观之也？

（取材于《汉书·贾谊传》）

6．下列对句中加点词的解释，不正确的一项是（   ）

A．秦无道之暴也      暴：短促 B．所上者告讦也      讦：揭发

C．道之以德教        道：引导 D．祸几及身          几：大多

7．下列各组语句中，加点词的意义和用法都相同的一组是（   ）

A．秦为天子，二世而亡天下之情与器亡以异

B．是故法之所用易见              秦王之欲尊宗庙而安子孙

C．使民日迁善远罪而不自知也      世主欲民之善同，而所以使民善者或异

D．而所以使民善者或异            今或言礼义之不如法令

8．下列对文中语句的理解，不正确的一项是（   ）

A．岂顾不用哉         难道反而不用（赏善罚恶）吗

B．皆以积渐然         都凭借积累渐变使社会达到这种状态

C．汤武之定取舍审     商汤和周武王审查并制定治国的方略

D．人主胡不引殷、周、秦事以观之也    人主为什么不引用殷、周、秦的史实来考察上述言论呢

9．根据文意，下列理解与推断，不正确的一项是（   ）

A．培育美好的品德要从小做起，应该营造良好的环境，近朱者赤，近墨者黑。

B．一般人的智力有限，可以明了已经发生的事情，不能预见将会发生的事情。

C．君主面对各种不同的言论，必须有正确的辨别之道，那就是要以事实验证。

D．君主的治国方略不一定会应验于国之安危，百姓哀乐才是国之安危的根本。

10．请归纳文章第三段从哪几个方面论述了礼义的作用。

（2022·上海卷）阅读下文，完成第21—24题。（11分）

庄达甫《摄山采药图》序

（清）张惠言

①始余见达甫图其貌，取杜甫诗题之曰《看剑引杯》①。时达甫方壮年，锐意天下事，议论慷慨，豪气见于眉目间。迄今十八九年，屡困场屋，益衰且病。以孝廉方正举，有司欲以应召用，固辞不赴，遂不复应进士举。而更为图，曰《摄山采药》。或以告余曰：“达甫殆无意于世也夫？”余闻而疑之。古之君子，汲汲忧乐于天下者，诚以道存也。道苟存，不以遇不遇异其志，又不当以吾身之衰而有自安之心。达甫年未五十，道之行不行未可知，纵不得于今，亦当有以见于后，而区区摄生②之谋哉？与向所闻于达甫者颇大异。

②然余窃尝论国家之用人□，如臾柎、扁鹊之蓄百药焉，取之必择其地，聚之必当其时，储之必备其物。一旦有用，出之笼中而不匮焉者，其求预也。事方其急而号之山泽之间，其捆载而来者，必柴胡、桔梗也，人参、紫芝、丹砂、石乳，未有能致者焉，人参、紫芝、丹砂、石乳之用，而投以柴胡、桔梗，其不足以愈病而速之死也明甚。见柴胡、桔梗之不足以愈病，而以为天下之药皆若是，其惑岂细耶？

③若是者曾不足以当庸医，而俨然任国家，进退天下士，自以为得之。世有臾柎、扁鹊，宁不为大忧耶？余又疑以为达甫之意或出于此。然吾闻古之有道之士，盖有重治其精神而易③天下者，吾未尝学之也，达甫傥④闻之欤？序其事，姑以问之。

【注】①看剑引杯：出自杜甫诗句“检书烧烛短，看剑引杯长”。②摄生：养生。③易：轻视。④傥：或许。

21.可填入第②段方框处的一项是（   ）（1分）

A.耳    B.矣    C.耶    D.也

22.对第①段写到庄达甫两幅自画像的分析，不正确的一项是（  ）（2分）

1. 两幅画具有强烈的对比意味
2. 两幅画反映出画家的境遇变化
3. 对两幅画的解说引出了下文
4. 对两幅画的解说意在表达友情

23.第②段借药材说理，颇具特色，请加以赏析。（4分）

24.作者对庄达甫的情感态度比较复杂，请结合全文加以分析。（4分）

（2022·天津卷）**文言文阅读**

夫子曰：“不怨天，不尤人，下学而上达，知我者其天乎？”复曰：“知我者《春秋》，罪我者亦以《春秋》。”此圣人操心，不顾世人之是非也。柱厉叔事莒敖公，莒敖公不知，及莒敖公有难，柱厉叔死之。不知我则已，反以死报之，盖怨不知之深也。豫让谓赵襄子曰：“智伯以国士待我，我以国士报之。”此乃烈士义夫，有才感其知，不顾其生也。行无坚明之异，才无尺寸之用，泛泛然求知于人，知则不能有所报，不知则怒，此乃众人之心也。圣贤义烈之士，既不可到，小生有异于众人者，审己切也。审己之行，审己之才，皆不出众人，亦不求知于人，已或有知之者，则藏缩退避，唯恐知之深，盖自度无可以为报效也。或有因缘他事，不得已求知于人者，苟不知，未尝退有怼言怨色，形于妻子之前，此乃比于众人，唯审己求知也。

大和二年，小生应进士举。当其时，先进之士以小生行可与进，业可与修，喧而誉之，争为知己者不啻二十人。小生迩来十年江湖间，时时以家事一抵京师，事已即返。尝所谓喧而誉之为知己者，多已显贵，未尝一到其门。何者？自十年来行不益进业不益修中夜忖量自愧于心欲持何说复于知己之前为进拜之资乎默默藏缩，苟免寒饥为幸耳。

昨李巡官至，忽传阁下旨意，似知姓名，或欲异日必录在门下。阁下为世之伟人巨德，小生一获进谒，一陪宴享，则亦荣矣，况欲异日终置之于榻席之上，齿于数子之列乎？无攀缘丝发之因，出特达倜傥之知，小生自度，宜为何才可以塞阁下之求，宜为何道可以报阁下之德。是以自承命已来，审己愈切，抚心独惊，忽忽思之，而不自知其然也。

若蒙待之以众人之地，求之以众人之才，责之以众人之报，亦庶几异日受约束指顾于簿书之间，知无不为，为不及私，亦或能提笔伸纸，作咏歌以发盛德，止此而已。其他望于古人，责不以及，非小生之所堪任。伏恐阁下听闻之过，求取之异，敢不特自发明，导说其衷，一开阁下视听。其他感激发愤，怀愧思德，临纸汗发，不知所裁。某恐惧再拜。

（选自唐·杜牧《投知己书》）

7．对下列各句中加点词的解释，不正确的一项是（   ）

A．此圣人操心    操：持

B．形于妻子之前    形：表现

C．齿于数子之列乎    齿：排列

D．伏恐阁下听闻之过过：过错

8．下列各句中加点词的意义和用法，相同的一组是（   ）

A．知我者其天乎           吾其还也

B．此乃烈士义夫           而陋者乃以斧斤考击而求之

C．时时以家事一抵京师       洎牧以谗诛

D．非小生之所堪任          古之欲明明德于天下者

9．文中画波浪线的句子，断句最合理的一项是（   ）

A．自十年来/行不益进业/不益修中/夜忖量/自愧于心/欲持何说复于知己之前/为进拜之资乎/

B．自十年来行/不益进业/不益修中/夜忖量/自愧于心/欲持何说复于知己之前为进拜之资乎/

C．自十年来/行不益进/业不益修/中夜忖量/自愧于心/欲持何说复于知己之前为进拜之资乎/

D．自十年来行/不益进业/不益修中/夜忖量/自愧于心/欲持何说复于知己之前/为进拜之资乎/

10．下列六句分编四组，都属于作者认同的做法的一项是（   ）

①有才感其知，不顾其生  ②知则不能有所报，不知则怒  ③苟不知，未尝退有怼言怨色  ④未尝一到其门

⑤或欲异日必录在门下  ⑥求之以众人之才，责之以众人之报

A．①②⑥ B．①③④ C．②③⑤ D．④⑤⑥

11．下列对文章的理解与分析，不恰当的一项是（   ）

A．文章开篇以孔子、柱厉叔、豫让三人为例，提出“知”与“不知”的问题，引起下文的论述。

B．作者参加进士考试时受到推誉、被众人引为知己，之后十年间转徙江湖，行文中不无对人情冷暖的感慨。

C．作者在文中提到“藏缩退避”“默默藏缩”，反映了他在被人任用之后不敢积极作为的退缩心态。

D．文章是作者写给对自己有知遇之恩的崔郸的书信，表达了感激之意，但态度不卑不亢，言辞得体。

12．把文言文阅读材料中画横线的句子翻译成现代汉语。

（1）唯恐知之深，盖自度无可以为报效也。

（2）其他望于古人，责不以及，非小生之所堪任。

13．作者与众人“知”与“不知”的区别在哪里，请用自己的话概述。

（2022·浙江卷）阅读下面的文言文，完成下面小题。

刑赏忠厚之至论

【宋】苏辙

古之君子立于天下，非有求胜于斯民也。为刑以待天下之罪戾，而唯恐民之入于其中以不能自出也；为赏以待天下之贤才，而唯恐天下之无贤而其赏之无以加之也。盖以君子先天下，而后有不得已焉。夫不得已者，非吾君子之所志也，民自为而召之也。故罪疑者从轻，功疑者从重，皆顺天下之所欲从。

且夫以君临民，其强弱之势、上下之分，非待夫与之争寻常之是非而后能胜之矣。故宁委之于利，使之取其优，而吾无求胜焉。夫惟天下之罪恶暴著而不可掩，别白而不可解，不得已而用其刑。朝廷之无功，乡党之无义，不得已而爱其赏。如此，然后知吾之用刑，而非吾之好杀人也；知吾之不赏，而非吾之不欲富贵人也。使夫其罪可以推而纳之于刑，其迹可以引而置之于无罪；其功与之而至于可赏，排之而至于不可赏。若是二者而不以与民，则天下将有以议我矣。使天下而皆知其可刑与不可赏也，则吾犹可以自解。使天下而知其可以无刑、可以有赏之说，则将以我为忍人，而爱夫爵禄也。

圣人不然，以为天下之人，不幸而有罪，可以刑、可以无刑，刑之，而伤于仁；幸而有功，可以赏、可以无赏，无赏，而害于信。与其不屈吾法，孰若使民全其肌肤、保其首领，而无憾于其上；与其名器之不僭，孰若使民乐得为善之利而无望望不足之意。呜呼！知其有可以与之之道而不与，是亦志于残民而已矣。且彼君子之与之也，岂徒曰与之而已也，与之而遂因以劝之焉耳。故舍有罪而从无罪者，是以耻劝之也；去轻赏而就重赏者，是以义劝之也。盖欲其思而得之也。故夫尧舜、三代之盛，舍此而忠厚之化，亦无以见于民矣。

（选自《苏辙集》）

14．对下列句子中加点词语的解释，不正确的一项是（   ）

A．民自为而召之也              召：招致

B．故宁委之于利                委：交付

C．而无憾于其上                憾：遗憾

D．与之而遂因以劝之焉耳    劝：勉励

15．下列各组句子中，加点词的意义和用法相同的一组是（   ）

A．为刑以待天下之罪戾           而彭祖乃今以久特闻

B．然后知吾之用刑                欲人之无惑也难矣

C．若是二者而不以与民         求人可使报秦者

D．盖欲其思而得之也            与嬴而不助五国也

16．下列对原文有关内容的概括与赏析，不正确的一项是（   ）

A．文章以说理为主；始终围绕刑赏忠厚，通过正反两方面的对照，层层递进，通顺畅达，体现了作者“汪洋澹泊”的文风。

B．作者认为，要以忠厚仁爱为本，如果只把刑赏作为手段，就起不到劝善惩恶的作用，这反映了作者儒家仁政治国的思想。

C．文章指出，从君与民的关系上看，君强民弱，君上民下，君不应用权力压制百姓，而应让百姓得到更多好处，顺应百姓愿望。

D．作者认为，圣人对罪恶不可掩盖或解脱的人，对在朝廷无功劳、在家乡不讲信义的人，进行刑赏，其他情况要舍有罪从无罪。

17．用“/”给下面的文段断句。

若夫当时赏罚之所不能及则又为之明言其状而使后世嗟叹痛惜之不已呜呼贤人君子之功烈与夫乱臣贼子罪恶之状于此皆可以无忧其无闻焉是故古者圣人重史官

（选自苏辙《史官助赏罚论》）

18．把文中画线的句子译成现代汉语。

（1）则将以我为忍人，而爱夫爵禄也。

（2）知其有可以与之之道而不与，是亦志于残民而已矣

2021真题

（2021·北京卷）阅读下面文言文，完成下面小题。

夫儒生，礼义也；耕战，饮食也。贵耕战而贱儒生，是弃礼义求饮食也。使礼义废，纲纪败，上下乱而阴阳谬，水旱失时，五谷不登，万民饥死，农不得耕，士不得战也。故以旧防为无益而去之，必有水灾；以旧礼为无补而去之，必有乱患。儒者之在世，礼义之旧防也，有之无益，无之有损。夫礼义，无成效于人，然成效者须[1]礼义而成。犹足蹈路而行，所路之路须不蹈者；身须手足而动，动者待不动者。故事或无益，而益者须之；或无效，而效者待之。儒生，耕战所须待也，弃而不存，如何？

韩子非儒，谓之无益有损，盖谓俗儒无行操，举措不重礼，以儒名而俗行，以实学而伪说，贪官尊荣，故不足贵。夫志洁行显，不徇爵禄，去卿相之位若脱躧者，居位治职，功虽不立，此礼义为业者也。国之所以存者，礼义也。民无礼义，倾国危主。今儒者之操，重礼爱义，率无礼义士，激无义之人。人民为善，爱其主上，此亦有益也。闻伯夷风者，贪夫廉，懦夫有立志；闻柳下惠风者，薄夫敦，鄙夫宽。此上化也，非人所见。

段干木【2】阖门不出，魏文【3】敬之，表式其闾，秦军闻之，卒不攻魏。使魏无干木，秦兵入境，境土危亡。秦，强国也，兵无不胜，兵加于魏，魏国必破，三军兵顿，流血千里。今魏文式阖门之士，却强秦之兵，全魏国之境，济三军之众，功莫大焉，赏莫先焉。

齐有高节之士，曰狂谲、华士，二人昆弟也，义不降志，不仕非其主。太公封于齐，以此二子解沮【4】齐众，开不为上用之路，同时诛之。韩子善之，以为二子无益而有损也。

夫狂谲、华士，段干木之类也，太公诛之，无所却到；魏文侯式之，却强秦而全魏，功孰大者？狂谲、华士之操，干木之节也，使韩子善干木阖门之节、高魏文之式是也，则善太公之诛非也。使韩子非干木之行，下魏文之式，则干木以此行而有益，魏文用式之道为有功；是韩子不赏功、尊有益也。

（取材于王充《论衡·非韩》）

注释：【1】须：等待，这里是依靠的意思。【2】段干木：战国时魏国隐士。【3】魏文：魏文候，战国初魏国君主。【4】解沮：瓦解、涣散。

6．下列对句中加点词的解释，不正确的一项是（   ）

A．贵耕战而贱儒生            贱：轻视

B．使礼义废，纲纪败          使：假如

C．故以旧防为无益而去之      防：防备

D．薄夫敦，鄙夫宽            敦：敦厚

7．下列各组语句中，加点词的意义和用法都相同的一组是（   ）

A．上下乱而阴阳谬           故事或无益，而益者须之

B．以旧礼为无补而去之       以此二子解沮齐众

C．此礼义为业者也           国之所以存者

D．人民为善                 开不为上用之路

8．下列对文中语句的理解，不正确的一项是（   ）

A．以儒名而俗行                名义上是儒生，行动却跟一般人一样

B．不徇爵禄                    不为了爵位和俸禄而牺牲自己的生命

C．此上化也，非人所见           这是最高的教化，不是常人能看到的

D．非干木之行、下魏文之式       指责干木的操行、贬低魏文扶轼致敬

9．根据文意，下列理解与推断，不正确的一项是（   ）

A．韩非认为儒生没有用处只有害处，本文认为儒生很有用处，不应抛弃。

B．本文赞赏魏文侯向段干木扶轼致敬的做法，认为功劳很大，无法超越。

C．韩非认为留着狂谲、华士没有好处只有坏处，因而赞赏太公杀了他们。

D．本文认为狂谲、华士与段干木是同一类人，对保全国家没有什么用处。

10．本文第一段体现了相反相成的思想，即相互对立的事物之间也有相互依赖、相互促成的一面。请结合本段相关语句，用自己的话谈谈作者是如何阐明这一思想的。

（2021·上海卷）6.阅读下文，完成下列题目。

勿斋记

（明）朱舜水

①世之学圣人者，视圣人太高，而求圣人太精，究竟于圣人之道去之不知其几万里已。

②古今之称至圣人者莫盛于孔子，而聪明睿知莫过于颜渊，及其问仁也。夫子宣告之以精微之妙理，方为圣贤传心之秘，何独曰“非礼勿视，赤礼勿听，非礼勿言，非礼勿动”？夫视听言动者，耳目口体之常事，礼与非礼者，中智之衡量，

而“勿”者下学之持守，岂夫子不能说玄说妙、言高言远哉？抑颜渊之才不能为玄为妙、鹜高鹜远哉？而遇生民未有之孔子，其所以授受者，止于日用之能事，下学之工夫，其少有不及于颜渊者，从可知矣，故知道之至极者，在此而不在彼也。

③腾君素好学，有志于“四勿”也，以名其斋。因号“勿斋”，初见于太史所。士大夫之初遇，自有礼矣，不得轻有所请谒也，奈何以“勿斋”请余为之记也？余未知其人，亦何得轻为搦管，如贾人之炫其玉而求售也？抑其心久厌夫高远玄虚之故习，茫如捕风，一旦幡然，欲得余言以证其生平之志，中庸之德乎？“先民有言，询于刍荛”，勿斋有之矣！“狂夫之言，圣人择焉”。余亦有之矣！

[注]①传心：传授道统。②刍荛：指割草砍柴的人。

（1）概括第①段的意思。

（2）第②段举孔子、颜渊为例，对其分析不恰当的一项是（）。

A.以圣贤为例，具体典型，很有说服力。  
B.交代“四勿”是圣贤道统传授的秘诀。  
C.借助圣贤之人的做法，引出文章观点。  
D.通过对比，揭示圣人之道的玄妙高远。

（3）作者初见藤君就答应为他作记，原因是什么？

（4）对第③段画线句理解恰当的一项是（ ）

A.“狂夫”借指藤君，表达谦逊之意。  
B.“圣人”借指藤君，表达感激之情。  
C.作者认为自己境界与圣人相距甚远。  
D.作者为藤君向自己求文而感到庆幸。

（5）概括作者的修身理念。（用自己的话作答）

（2021·天津卷）阅读下面的文言文，完成下面小题。

世之所谓智者，知天下之利害，而审乎计之得失，如斯而已矣。此其为智犹有所穷。唯见天下之利而为之，唯其害而不为，则是有时而穷焉，亦不能尽天下之利。古之所谓大智者，知天下利害得失之计，而权之以人。是故有所犯天下之至危而卒以成大功者，此以其人权之。轻敌者败，重敌者无成功。何者？天下未尝有百全之利也，举事而待其百全，则必有所格，是故知吾之所以胜人，而人不知其所以胜我者，天下莫能敌之。

当汉氏之衰，豪杰并起而图天下，二袁、董、吕争为强暴，而孙权、刘备又已区区于一隅，其用兵制胜，固不足以敌曹氏，然天下终于分裂，讫魏之世，而不能一。盖尝试论之。魏武长于料事，而不长于料人。刘备有盖世之才，而无应卒之机。方其新破刘璋，蜀人未附，一日而四五惊，斩之不能禁。释此时不取，而其后遂至于不敢加兵者终其身。孙权勇而有谋，此不可以声势恐喝取也。魏武不用中原之长，而与之争于舟楫之间，一日一夜，行三百里以争利。犯此二败以攻孙权，是以丧师于赤壁，以成吴之强。且夫刘备可以急取，而不可以缓图。方其危疑之间，卷甲而趋之，虽兵法之所忌，可以得志。孙权者，可以计取，而不可以势破也，而欲以荆州新附之卒，乘胜而取之。彼非不知其难，特欲侥幸于权之不敢抗也。此用之于新造之蜀，乃可以逞。故夫魏武重发于刘备而丧其功，轻为于孙权而至于败。此不亦长于料事而不长于料人之过欤？

嗟夫！事之利害，计之得失，天下之能者举知之。知之而不能权之以人则亦纷纷焉或胜或负争为雄强而未见其能一也。

（宋·苏轼《魏武帝论》，有删节）

观曹公明锐权略，神变不穷，兵折而意不衰，在危而听不惑，临事决机，举无遗悔，近古以来，未之有也。虽复名微众寡，地小力穷，官渡受围，濮阳战屈。然天下精明之士，拓落之材，趋若百川之崇巨海，游尘之集高岳。故有荀彧、郭嘉等，或敛风长感，或一见尽怀。然后览英雄之心，骋熊罴之勇，挟天子以崇大顺，扶幼主而显至公，武功赫然，霸业成矣。

（唐·朱敬则《魏武帝论》，有删节）

7．对下列各句中加点词的解释，不正确的一项是（   ）

A．而审乎计之得失       审：仔细考量

B．则必有所格             格：阻止，阻碍

C．此用之于新造之蜀    造：拜访

D．或一见尽怀             或：有的人

8．下列各句中加点词的意义和用法，相同的一组是（   ）

A．则是有时而穷焉            盘盘焉，囷囷焉

B．而权之以人                臣以供养无主，辞不赴命

C．特欲侥幸于权之不敢抗也    臣诚恐见欺于王而负赵

D．游尘之集高岳              不知东方之既白

9．文中画波浪线的句子，断句最合理的一项是（   ）

A．知之而不能权之/以人则亦纷纷焉/或胜或负/争为雄强而未见/其能一也

B．知之而不能权之以人/则亦纷纷焉或胜或负/争为雄强/而未见其能一也

C．知之而不能/权之以人则亦纷纷焉/或胜或负争为雄强/而未见其能一也

D．知之/而不能权之以人/则亦纷纷焉或胜/或负争为雄强而未见/其能一也

10．下列六句分编四组，都属于苏轼认为曹操应该采取的正确做法的一组是（   ）

①孙权勇而有谋，此不可以声势恐喝取也       ②与之争于舟楫之间

③行三百里以争利                           ④刘备可以急取，而不可以缓图

⑤方其危疑之间，卷甲而趋之                 ⑥欲以荆州新附之卒，乘胜而取之

A．①③⑥ B．①④⑤ C．②③④ D．②⑤⑥

11．下列对选文的理解与分析，不恰当的一项是（   ）

A．苏轼一开篇就肯定了明辨利害即为“智者”的看法，并认为“大智者”还必须善于权衡对手。

B．苏轼认为曹操过于重视刘备、又过于轻视孙权，因而错失统一的时机。

C．朱敬则认为曹操在名望、实力上不占优势，又屡次战败，但最终扶持幼主，使朝廷稳定。

D．两则选文摆事实、讲道理，观点鲜明，条理清晰，文气充沛，很有说服力。

12．把文言文阅读材料中画横线的句子翻译成现代汉语。

（1）犯此二败以攻孙权，是以丧师于赤壁，以成吴之强。

（2）此不亦长于料事而不长于料人之过欤？

13．请用自己的话概括苏轼和朱敬则对曹操评价的不同之处。

（2021·浙江卷）阅读下面的文言文，完成下面小题。

答谢景山①书

[宋]蔡襄

襄顿首景山足下：夏中辱示新文数十篇，其间景山所称道而仆所不愿为者，因事往问，幸而时中，欲景山思而从之，不敢陈于文辞也。近蒙示书，盈千百言，引喻称类，若固守而不移者。某欲终不言，然使景山固而不移，特唱于人，亦某过之大者也。

某尝病景山好称学韩杜笔，语于人，今而曰：“既师其意，又师其辞，何患？且嗜退之文辞，欲诱人同所乐也。”某谓由道而学文，道至焉，文亦至焉；由文而之道，困于道者多矣，是故道为文之本，文为道之用。与其诱人于文，孰若诱人于道之先也？景山前书主文辞而言，故有是云，襄岂敢鄙文词哉？顾事有先后耳。襄之为文，无能过人，其句读高下，时亦类乎古人，无足怪也。

又病景山嗟世人之不知己，务以文词求于有位，今而曰：“吾以文求正于有位，于道为无枉。古之人重其自进，我仕且困坠，求知于人无愧。”又云：“在数顷田，必归耕海上。”景山何乐于自进，而勇于自退乎？是未离乎躁也。妄者易进而难退，狷者难进而易退，妄与狷，君子皆不由也。君子之于进退，唯其道而已矣。景山又多取前世重人自进为比，苛有异于襄之说，虽前世重人，襄不从矣，其称仲尼、佛肸②召而欲往，孟子不遇于鲁侯，斯二者何求哉？委乎天而待用者也。

又病景山恤仕宦之颠踬，今而曰：“非恤美仕之未得，愤意外之横辱。”斯亦景山未之思与？夫圣人之言，吾畏之；贤者之规，吾愧之。有人加言于我，吾置其喜怒而辨其枉直。使其言蹈乎圣人贤者之说，吾畏而且愧焉；其言异于是，吾将悯之，岂暇受而为辱乎？小人之辱，君子不辱也。景山取之哉，取之哉，抑愤之心日益损矣！景山又云：若使襄年四十而卑辱，未必能如己之恬然不苟也。襄又复而读之，益悲，岂行己之谬与？如景山且不能见信，尚何望于众人？虽然，襄无求信于人，自信甚明。身之穷泰，不得而知之，为学远近，力穷则已，其所自信者，不却行而利动也。今日视前日，犹能乐其所是，而恨其所不至；使年益加而虑益广，岂肯舍所乐而从所恨哉！

与景山别久，思一相见，以道所怀，今虽谆谆其词非求胜于景山盖陈己之所守抑未知景山以为非是也诚以为非是幸亦语焉襄不敢惮烦于屡告也。不宣。襄顿首上。

（选自《全宋文》）

【注】①谢景山：谢伯初，字景山，晋江（今福建泉州）人，天圣二年（1024）进士，官许州法曹，有《谢景山诗集》。②佛肸（xǐ）：人名，与孔子同时。

14．对下列句子中加点词语的解释，不正确的一项是（   ）

A．特唱于人                    唱：称道，赞扬。

B．某尝病景山好称学韩杜笔      病：批评，不满。

C．君子皆不由也                由：遵循，遵从。

D．而恨其所不至                恨：遗憾，后悔。

15．下列各组句子中，加点词的意义和用法相同的一组是（   ）

A．困于道者多矣            移其栗于河内

B．委乎天而待用者也         惜其用武而不终也

C．若使襄年四十而卑辱        其翼若垂天之云

D．以道所怀                  作《师说》以贻之

16．下列对原文有关内容的概括与分析，不正确的一项是（   ）

A．作者认为，“道”是“文”的银本，“文”是“道”的体现，对谢景山沉溺文辞，倒置文道的写作倾向，抱有质疑、商榷的态度。

B．谢景山年过四十，仕途不顺、感叹世间少有知己伯乐，怨愤自己遭受意外欺辱，急于以文求进，却又轻言放弃，常常急躁不安。

C．作者希望谢景山能潜心向道，增进才识，不轻易为他人言语议论左右，不仿效前代高位之人自进的方式，不攀附孔、孟圣人。

D．本文采用逐层辩驳的手法，表达作者淡泊名利，乐学自信，温厚雅正的处事态度，行文真诚坦荡，理直气刚。措辞精确凝练。

17．用/给文中画波浪线的部分断句。

今 虽 谆 谆 其 词 非 求 胜 于 景 山 盖 陈 己 之 所 守 抑 未 知 景 山 以 为 非 是 也 诚 以 为 非 是 幸 亦 语 焉 襄 不 敢 惮 烦 于 屡 告 也

18．把文中画线的句子译成现代汉语话。

（1）既师其意，又师其辞，何患？且嗜退之文辞，欲诱人同所乐也。

（2）襄又复而读之，益悲，岂行己之谬与？